CELEX: 32007D0648
Language: hr
Date: 2007-09-26 00:00:00
Title: 2007/648/EZ: Odluka Vijeća od 26. rujna 2007. o potpisivanju, u ime Europske zajednice, i privremenoj primjeni Međunarodnog sporazuma o tropskom drvu iz 2006.

11/Sv. 114
            
            
               HR
            
            
               Službeni list Europske unije
            
            
               288
            
         32007D0648
   
               L 262/6
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 26. rujna 2007.
   o potpisivanju, u ime Europske zajednice, i privremenoj primjeni Međunarodnog sporazuma o tropskom drvu iz 2006.
   (2007/648/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 133. i 175. u vezi s prvom rečenicom prvog podstavka članka 300. stavka 2.,
   uzimajući u obzir prijedlog Komisije,
   budući da:
   
               (1)
            
            
               Pregovaračka konferencija, ustanovljena pod okriljem Konferencije Ujedinjenih naroda za trgovinu i razvoj (UNCTAD), 27. siječnja 2006. odobrila je tekst Međunarodnog sporazuma o tropskom drvu iz 2006. (Sporazum iz 2006.).
            
         
               (2)
            
            
               Pregovaralo se da Sporazum iz 2006. zamijeni Međunarodni sporazum o tropskom drvu 1994., koji je bio produžen i ostaje na snazi do stupanja Sporazuma iz 2006. na snagu.
            
         
               (3)
            
            
               Sporazum iz 2006. otvoren je za potpisivanje i polaganje isprava o ratifikaciji, prihvatu ili odobrenju od 3. travnja 2006. te će tako ostati još mjesec dana nakon datuma njegovog stupanja na snagu.
            
         
               (4)
            
            
               Ciljevi Sporazuma iz 2006. usklađeni su sa zajedničkom trgovinskom politikom i politikom okoliša.
            
         
               (5)
            
            
               Europska zajednica je stranka Međunarodnog sporazuma o tropskom drvu 1994. Sporazum iz 2006. nastavlja s promicanjem ciljeva Europske unije u području održivog razvoja i stoga je u njezinom interesu da odobri Sporazum iz 2006.
            
         
               (6)
            
            
               Sve države članice izrazile su namjeru da potpišu i prema potrebi podupru privremenu primjenu Sporazuma iz 2006.
            
         
               (7)
            
            
               Budući da se obvezni doprinosi članica potrošača Međunarodne organizacije za tropsko drvo (ITTO) primarno procjenjuju s obzirom na količinu uvezenog tropskog drva, Europska zajednica uputit će doprinos na administrativni račun ITTO-a onda kada Sporazum iz 2006. stupi na snagu, dok će u međuvremenu države članice, kao i Europska zajednica, moći dobrovoljno financijski poduprijeti planirane akcije putem ITTO-ovih računa za dobrovoljne doprinose.
            
         
               (8)
            
            
               Sporazum iz 2006. trebalo bi potpisati i privremeno primjenjivati, podložno njegovom kasnijem sklapanju,
            
         ODLUČILO JE:
   Članak 1.
   Odobrava se, u ime Europske zajednice, potpisivanje Međunarodnog sporazuma o tropskom drvu iz 2006. (Sporazum iz 2006.), podložno sklapanju tog Sporazuma.
   Tekst Sporazuma iz 2006. priložen je ovoj Odluci.
   Članak 2.
   Ovlašćuje se Predsjednik Vijeća da odredi osobu (-e) koja (-e) će biti ovlaštena (-e) potpisati Sporazum iz 2006. i položiti izjavu o nadležnosti, priloženu ovoj Odluci, u ime Zajednice, kod Glavnog tajnika Ujedinjenih naroda, u skladu s člankom 36. stavkom 1. i člankom 36. stavkom 3. Sporazuma iz 2006.
   Članak 3.
   Podložno uvjetu uzajamnosti, Sporazum iz članka 1. primjenjuje se na privremenoj osnovi do okončanja postupaka za njegovo formalno sklapanje (1).
   Predsjednik Vijeća priopćuje depozitaru, u ime Zajednice, da će Zajednica privremeno primjenjivati Sporazum iz 2006. od njegovog stupanja na snagu.
   
      Sastavljeno u Bruxellesu 26. rujna 2007.
      
         
            Za Vijeće
         
         
            Predsjednik
         
         J. SILVA
      
   
   
      (1)  Datum od kojeg će se Sporazum privremeno primjenjivati objavit će Glavno tajništvo Vijeća u Službenom listu Europske unije.